Tovább vizsgálódnak a MÁV-nál
Még nem zárultak le a MÁV jelenlegi vezetése által indított vizsgálatok az ingatlangazdálkodásra és a portfóliókezelésre, valamint az árufuvarozás tarifa-kedvezményrendszerének felülvizsgálatára. Ennek ellenére a vasúttársaság vezetõi biztosak abban, hogy a cég korábbi irányítói közül többen is hibáztak, ezért több büntetõ feljelentést is tettek ellenük.
Három vizsgálat és számos további belsõ ellenõrzési eljárás folyik jelenleg is a Magyar Államvasutak Rt.-nél a felügyelõbizottság és az új menedzsment kezdeményezésére. Ezek a vizsgálatok kiterjednek a jármûbeszerzésre, az ingatlangazdálkodásra és a portfóliókezelésre, valamint az árufuvarozás tarifa-kedvezményrendszerének felülvizsgálatára - mondta Márkus Imre, a MÁV Rt. Felügyelõ Bizottságának elnöke. Annak ellenére, hogy a vizsgálatok még nem zárultak le, már most valószínû, hogy több, személyi felelõsséget is megállapító hiányosság és szabálytalanság, valamint szabályozási mulasztás történt.

Azokban az ügyekben, ahol a személyi felelõsség gyanúja tényszerûen alátámasztható, a társaság menedzsmentje megtette a szükséges belsõ intézkedéseket, illetve a büntetõ feljelentést. A büntetõ feljelentések vizsgálata még nem zárult le. Ilyen például az orosz motorkocsik szakértõi szerzõdésének ügye. Egy másik eljárás azt kívánja feltárni: miként fordulhatott elõ, hogy egyes vezetõk a forgalmi érték egynegyedéért vásárolhattak lakást a MÁV-tól.

Márkus Imre elmondta azt is: a Bz-ügyben a jelenlegi vezetés munkáját nehezíti, hátráltatja, hogy az elõzõ vezetés nem intézkedett idõben és nem adott tájékoztatást a jelenlegi menedzsmentnek a kialakult rendkívüli helyzetrõl. A vizsgálat és az azzal kapcsolatos fegyelmi eljárás még folyamatban van.
árufuvarozás jelenlegi vezetés MÁV Rt.